Lyk van Franse tiener in rivier ná sy glo geboelie is | Netwerk24
11 Maart 2021 08:41
Frankryk is geruk deur die moord op 'n 14-jarige skoolmeisie, wie se lyk in 'n rivier gekry is, en waarvoor twee skoolmaats ondersoek word.
Aanklaers het Woensdag bevestig dat twee 15-jarige tieners, 'n seun en 'n meisie, verdagtes in die moordondersoek is.
Die twee tieners was saam met die slagoffer, wat slegs as Alisha geïdentifiseer is, in die skool in Argenteuil, wat wes van Parys geleë is.
Die oorsaak van die meisie se dood was glo verdrinking. Die polisie in die stad Pontoise voer egter aan dat sy verdrink het nadat die seun haar geslaan en met die ander meisie se hulp in die rivier gegooi het.
Eric Corbaux, die staatsaanklaer, het op 'n nuuskonferensie gesê hy sal in die saak aanvoer dat die moord vooraf beplan was.
Hy beweer daar was 'n rusie tussen die twee meisies nadat die een foto's van die ander gesteel het.
Franse media het berig dat die slagoffer na bewering by die skool geboelie is en kaalfoto's van haar op sosiale media versprei is.
Die seun se ma het aan 'n Franse televisiediens bevestig dat hy in 'n kortstondige verhouding met die slagoffer was voordat hy 'n verhouding met die ander meisie begin het.
"Ek vermoed dit was 'n liefdesdriehoek en dat hulle nie geweet het hoe om dit te hanteer nie," het sy gesê.
Die ma van die slagoffer beweer dat haar dogter voorheen doodsdreigemente van die twee ontvang het. Sy het gesê sy is gebroke. – Reuters
Pupils interviewed outside the school in Argenteuil said the dispute started when photos of the victim "in underwear" circulated on the popular messaging service Snapchat.https://t.co/GVvrzDSBdb